stanford-oval/wikipedia huggingface dataset:
El Gouna
Turistikeskuksena

El Gouna on yksi Egyptin suosituimmista lomakohteista. El Gouna on etenkin erikoistunut vesiurheiluun, mutta myös muita erilaisia aktiviteettimahdollisuuksia löytyy, joita ovat muun muassa golf, aavikko-safarit ja ratsastus. El Gouna sopii myös hyvin auringonottamiseen ja uimiseen.
Ilmasto

Koska El Gouna sijaitsee Egyptissä, joka on yksi maailman kuivimmista ja aurinkoisimmista maista, siellä päivät ovat yleisesti kuivia ja lämpimiä. El Gounassa lämpötila on vuoden ympäri noin 17°C - 33°C välillä.
Aiheesta muualla

Kuvia tai muita tiedostoja aiheesta El Gouna Wikimedia Commonsissa
Erik Gustaf Granholm

Erik Gustaf Granholm (3. helmikuuta 1807 – 17. joulukuuta 1872) oli suomalainen soittimien valmistaja ja pianotehtailija. Granholmin Helsingissä sijainnut pianotehdas valmisti vuosina 1835–1866 ainakin 600 taffelipianoa jotka olivat aikanaan arvostettuja. Taffelipiano oli pöytämallinen, rautarunkoinen kosketinsoitin jonka kielet olivat vaakasuunnassa. Nykytyyppiset pysytykieliset pianot alkoivat syrjäyttää taffelipianoja 1900-luvun alusta lähtien.
Granholm tuli oppiin Olof Granfeltin vuonna 1822 perustamaan pianotehtaaseen Turkuun. Turun palon jälkeen hän muutti Olof Granfeltin mukana Tukholmaan jatkamaan ammattiopintojaan. Granholm siirtyi seuraavaksi Pietariin jossa hän oli työssä Grassen pianotehtaassa tullen 1833 tehdaskisälliksi. Vuonna 1835 mestarinkirjan saanut Granholm muutti Helsinkiin jonne hän perusti pianotehtaansa.
Granholmin tehtaassa oli työssä 12–20 eri maista kotoisin ollutta työntekijää. Tehdas valmisti pianojen ohella myös noin 500 kitaraa ja viulua ja Elias Lönnrotin innostamana Granholm lienee valmistanut myös kanteleita. Granholmin kotona vieraili Helsingissä käyneitä musiikkitaiteilijoita ja he käyttivät usein esityksissään Granholmin valmistamia soittimia. Yksi vieraista oli säveltäjä Fredrik Pacius joka myös suositteli lehti-ilmoituksissa Granholmin soittimia.
Granholm oli naimisissa Eva Elisabeth Forssin (1798–1879) kanssa. Heidän poikansa oli yleisten rakennusten ylihallituksen päällikkö, arkkitehti Florentin Granholm. Erik Gustaf Granholm on haudattu Hietaniemen hautausmaalle.
Aiheesta muualla

E. G. Granholmin pianotehtaan 1830-luvulla valmistama taffelipiano, Helsingin kaupunginmuseo (Finna)
E. G. Granholmin hautakivi Hietaniemen hautausmaalla, Find A Grave
Ely (Nevada)

| Ely |
| --- | --- |
 Elyn keskustaa.

 Koordinaatit: 39°15′12″N, 114°52′38″W 
Valtio:  Yhdysvallat
Osavaltio:  Nevada
Piirikunta:  White Pine
Pinta-ala:  
 – Kokonaispinta-ala:  18,5 km²
 – Josta vettä:  0,0 km² (0 %)
Korkeus:  1 962 m
Väkiluku (2010):  4 255
 – Väestötiheys:  230 as./km²
Aikavyöhyke:  UTC-8 (kesäaika UTC-7)
Infobox OKVirheellinen NIMI-arvo: 
Ely on kaupunki Nevadan osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 4 255. Ely kuuluu White Pinen piirikuntaan ja se on piirikunnan hallintokeskus.
Kuvia kaupungista

Ely vuonna 2006.
Elyn lentokenttä.
White Pinen piirikunnan oikeustalo.
Hotelli Nevada.
Aiheesta muualla

Kuvia tai muita tiedostoja aiheesta Ely (Nevada) Wikimedia Commonsissa
Nevadan osavaltio
| --- | --- |
Piirikunnat:   Churchill  Clark  Douglas  Elko  Esmeralda  Eureka  Humboldt  Lander  Lincoln  Lyon  Mineral  Nye  Pershing  Storey  Washoe  White Pine 
Kaupungit:   Boulder City  Caliente  Carlin  Carson City (pääkaupunki ja itsenäinen kaupunki)  Elko  Ely  Fallon  Fernley  Henderson  Las Vegas  Lovelock  Mesquite  North Las Vegas  Reno  Sparks  Wells  West Wendover  Winnemucca  Yerington
Emmervehnä

| Emmervehnä |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Vehnät Triticum
Laji::  dicoccon
Kaksiosainen nimi
 Triticum dicoccon  Schrank 
Katso myös
   Emmervehnä Wikispeciesissä   Emmervehnä Commonsissa 
Infobox OKNimi-testi OK: 
Emmervehnä (Triticum dicoccon) on niukkasatoinen vehnälaji, jota viljeltiin varsinkin maanviljelyn alkuaikoina. Eräillä seuduilla Etelä-Euroopassa sitä viljellään runsaasti edelleenkin. Nykyisin eniten viljelty vehnälaji, Triticum aestivum, on syntynyt emmervehnän ja erään Keski-Aasiassa kasvavan heinälajin risteytymänä.
Viljelty emmervehnä on syntynyt Lähi-idän alueella villistä kantamuodostaan noin 10 000 vuotta sitten. Sitä on viljelty myös pohjoisemmilla alueilla. Varsinais-Suomesta Turusta ja Paimiosta on tehty emmervehnästä arkeologisia löytöjä, jotka on ajoitettu ajalle noin 500 vuotta ennen ajanlaskun alkua.
Aiheesta muualla

YLE: Ikivanha emmervehnä tekee paluuta
Erik Gustafsson (jääkiekkoilija, 1988)

| Erik Gustafsson |
| --- | --- |

Henkilötiedot
Syntynyt: 15. joulukuuta 1988 (ikä 35) Sundsvall, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  178 cm
Paino:  82 kg
Seura
Seura:  Luleå HF
Sarja:  SHL
Pelinumero:  29
Pelaajaura
Pääsarjaura:  2011–
Aik. seurat:  Philadelphia Flyers (NHL) Adirondack Phantoms (AHL) EHC Kloten (NLA) Avangard Omsk (KHL) HK Neftehimik Nižnekamsk (KHL)
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tukholma 2013 | jääkiekko |  |
|  Pronssia | Minsk 2014 | jääkiekko |  |
Erik Gustafsson (s. 15. joulukuuta 1988 Sundsvall, Ruotsi) on ruotsalainen jääkiekkopuolustaja, jolla on  sopimus KHL:n Avangard Omskiin kaudeksi 2014–2015. Melko pienikokoisen puolustajan vahvuudet ovat kahdensuunnan pelaamisessa, liikkuvuudessa, kiihtyvyydessä ja asenteessa. Gustafsson käsittelee kiekkoa hyvin ja hänellä on keskimääräistä enemmän peliälyä. Hyökkäyspäässä hän pärjää syöttöjensä ja rentouden kautta.
Ura

Gustafsson on Njurunda SK:n kasvatti. Vuosina 2003–2005 hän pelasi TV-Puckenin Medelpadissa. Kesken kauden 2004–2005 Gustafsson siirtyi Timrå IK:n junioreihin, joissa hän pelasi vuodet 2005–2007.
Kaudeksi 2007–2008 Gustafsson siirtyi Pohjois-Michiganin yliopistoon, jossa oli joukkueen tehokkain puolustaja 27 syöttöpisteellään. Hänet valittiin kauden päätteeksi CCHA:n tulokkaiden tähdistökentälliseen.
Vuonna 2010 Gustafsson teki kolmivuotisen tulokassopimuksen NHL-seura Philadelphia Flyersiin. Hän pelasi Flyersin organisaatiossa yhteensä neljä kautta.
Ernst Gehrcke

Ernst Johann Gehrcke (1. heinäkuuta 1878 Berliini – 25. tammikuuta 1960 lähellä Berliiniä) oli saksalainen fyysikko. Hänet tunnetaan erityisesti suhteellisuusteorian vastustajana sekä valon diffraktioon käytettävän Lummer-Gehrcke -lautasen kehitämisestä.
Gehrcke työskenteli saksalaisessa tutkimuskeskuksessa Physikalisch-Technische Reichsanstaltissa vuosina 1901–1946. Hän julkaisi muutamia töitä, muun muassa Massensuggestion der Relativitätstheorie sekä Handbuch der physikalischen Optik. Toisen maailmansodan jälkeen Gehrcke työskenteli Jenan yliopistossa.
Aiheesta muualla

Gehrcken töitä[vanhentunut linkki] Saksan kansalliskirjastossa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ernst Gehrcke
Käännös suomeksi
Elina Pukkinen

| Elina Pukkinen> Henkilötiedot |
| --- | --- |
Syntynyt: 13. joulukuuta 1985 (ikä 38) Alahärmä, Suomi
Kansalaisuus:   Suomi
Pesäpalloilija
Seura:  Lapuan Virkiä
Elina Pukkinen, o.s. Mäki, (s. 13. joulukuuta 1985 Alahärmä) on suomalainen uransa lopettanut pesäpalloilija. Pukkinen pelasi aikuisten sarjoissa kaudesta 2001 lähtien. Kausina 2004–2015 hän pelasi 259 Superpesiksen runkosarjaottelua Ylihärmän Pesis-Junkkareiden, PeTo-Jussien, Kirittärien ja Lapuan Virkiän joukkueissa.
Pukkinen on naimisissa pesäpalloilija Antti Pukkisen kanssa.
Saavutukset

3 SM-kultaa: 2013, 2014, 2015
3 SM-hopeaa: 2007, 2011, 2012
9 Itä–Länsi-ottelua: 2006, 2007, 2008, 2009, 2010, 2011, 2012, 2014, 2015
1 Liitto–Lehdistö-ottelu: 2014
Superpesiksen kuukauden pelaaja: heinäkuu 2013
Californication

| Californication Red Hot Chili Peppers |
| --- | --- | --- |

Studioalbumin tiedot
 Äänitetty : 1998-1999
 Julkaistu: 8. kesäkuuta 1999
 Tuottaja(t): Rick Rubin
 Tyylilaji: Funk rock Alternative rock
 Kesto: 59.59
 Levy-yhtiö: Warner Bros.
Red Hot Chili Peppersin muut julkaisut
| One Hot Minute 1995 | Californication 1999 | By the Way 2002 |
Singlet albumilta Californication
 ”Scar Tissue” Julkaistu: 25. toukokuuta 1999  ”Around the World” Julkaistu: 14. syyskuuta 1999  ”Parallel Universe” Julkaistu: 1. joulukuuta 1999  ”Otherside” Julkaistu: 11. tammikuuta 2000  ”Californication” Julkaistu: 19. kesäkuuta 2000  ”Road Trippin'” Julkaistu: 9. tammikuuta 2001
Californication on yhdysvaltalaisen rock-yhtye Red Hot Chili Peppersin seitsemäs studioalbumi. Albumin tuotti yhtyeen kahden edellisen albumin tavoin Rick Rubin, ja sen julkaisi Warner Bros. Records 8. kesäkuuta 1999. Californication oli ensimmäinen albumi, jonka Red Hot Chili Peppers levytti yhdessä yhtyeeseen palanneen kitaristi John Fruscianten kanssa. Fruscianten paluun on usein mainittu vaikuttaneen merkittävästi Californicationin musiikilliseen tyylin, sillä albumi eroaa huomattavasti edeltäjästään One Hot Minute, jolla kitaristina soitti Dave Navarro.
Californication on yhtyeen myydyin albumi, sitä on myyty noin 15 400 000 kappaletta tähän päivään saakka Albumi sisältää kuusi listoilla hyvin menestynyttä singleä: "Around the World", "Parallel Universe", "Scar Tissue", "Otherside", "Californication" ja "Road Trippin’".
Tausta

Ennen albumin julkaisua yhtye oli hajoamisen partaalla, eikä kukaan enää oikein uskonut yhtyeen tulevaisuuteen, mukaan lukien sen jäsenet. Yhtye oli vuonna 1997 tehnyt vain yhden konsertin ja perunut useita muita esityksiä. Muutenkin yhtye piti matalaa profiilia ja jäsenet tekivät paljon sivuprojekteja. Yhtye siirsi uuden albumin tekoa aina myöhäisemmäksi. Sen piti aloittaa uuden albumin teko Navarron kanssa jo huhtikuussa 1997, mutta se siirtyi aina myöhäisemmäksi. Lopulta kaikkien peruttujen esitysten ja sivuprojektien jälkeen, Navarro lähtee yhtyeestä, sisäisten erimielisyyksien takia. Myöhemmin Flea oli ilmoittanut Anthony Kiedikselle, ajatuksestaan lähteä yhtyeestä. Ainut tapa jolla hän voisi kuvitella jatkavansa yhtyeessä oli jos yhtyeen vanha kitaristi John Frusciante palaisi. Kiediksellä ei ollut ongelmaa tämän suhteen, mutta uskoi sen olevan hyvin epätodennäköistä.
Vuoden 1998 alussa Frusciante oli mennyt huumevieroitukseen, ja huhtikuussa Flea meni tapaamaan tätä ja kyseli mitä mieltä hän olisi yhtyeeseen palaamisesta. Frusciante suostui ja vanha yhtye oli kasassa. Yhtye aloitti harjoittelun Flean autotallissa ilman mitään ajatuksia tulevaisuudesta tai uusista levyistä. Myös Kiedis oli ollut raittiina vuoden alkupuolesta lähtien. Frusciante ei ollut soittanut kitaraa pitkään aikaan ja oli hyvin epävarma soittamisestaan. Kuitenkin soitellessaan autotallissa kaikki huomasivat, että vanha kemia oli tallella.
Flean autotallissa oli äänitystarvikkeet ja Kiedis lähti aina harjoituksista kasetti täynnä uutta musiikkia sanoitettavaksi samalla kun Frusciante opetteli uudelleen soittamaan kitaraa ja saamaan tekniikkansa takaisin. Kiedis vieraili ahkeraan Fruscianten luona laulunteko-sessioissa. Musiikin tekeminen oli taas hauskaa, ja yhtye teki musiikkia vain tehdäkseen musiikkia.
Nauhoitus

Suurin osa kappaleista oli kirjoitettu yhtyeen jäsenten omissa kodeissa kesällä 1998. Kiedis ja Frusciante viettivät usein aikaa yhdessä, keskustellen tulevista kappaleista ja niiden kitaralinjoista.
Heinäkuun lopussa 1998 yhtyeellä oli jo autotallisessioiden jäljiltä 12 kappaletta. Yhtye meni studioon äänittämään demon uusista kappaleistaan yhden päivän aikana ja katsasteli tuottajaa tulevalle albumilleen. He yrittivät saada Brian Enon tai David Bowien, mutta kun he eivät olleet saatavissa, lopulta yhtye päätyi vanhaan tuttuun Rick Rubiniin, joka oli tuottanut yhtyeen edelliset kaksi albumia.
Syksyn edetessä yhtye siirtyi autotallista harjoitusstudioon hiomaan uutta materiaalia, Rubinin aina välillä käväistessä kuuntelemassa ja tekemässä muistiinpanoja. Loppuvuodesta 1998 albumin nauhoitukset aloitettiin ja ne etenivät ilman ongelmia. Levytysten aikaan laulaja Kiedis työskenteli klassisen laulun opettajan kanssa päivittäin ja huomasi välittömiä tuloksia. Opetuksen jälkeen hän oppi hallitsemaan ääntänsä paremmin. Levyntekoa leimasi kauttaaltaan hyvin vahvasti se, että koko yhtye oli yhtä innostuneita kuin aloittaessaan vuosia sitten soittamaan. Yhtye oli hyvin tyytyväinen lopputulokseen välittämättä niinkään kuinka se tultaisiin vastaanottamaan.
Levy oli muutos yhtyeen tyyliin, etenkin verrattuna "One Hot Minuteen", mikä sisälsi paljon elementtejä psychedelic rockista ja hard rockista. Vaikka albumi "Californication" sisälsi vielä elementtejä albumin edellisistä "punk funk" soundista (kuten esim. kappaleissa: "Around The World", "Get On Top", "I Like Dirt", "Purple Stain" ja "Right on Time".), se nojautui enemmän melodisemman ja modernimman rock-musiikin suuntaan.
Julkaisu

Albumilta julkaistiin ensimmäisenä singlenä "Scar Tissue", josta tehtiin video. Yhtye lähti pienelle levynjulkistamiskiertueelle huhtikuussa 1999. Yhtye soitti joukon ilmaiskonsertteja lukiolaisille, ja vastaanotto oli lämmin.
Levy julkaistiin kesäkuussa ja siitä tuli heti menestys ympäri maailmaa ja levyn suosio ihmisten parissa varmistui myös yhtyeelle. Albumia myytiin ensimmäisellä viikolla yli 188 000 kopiota. Heinäkuussa yhtye aloitti sarjan suuria konsertteja ja heitä pyydettiin Woodstock 99:n viimeiseksi esiintyjäksi. Californication-kiertueen materiaalista yhtye julkaisi konserttitallenteen "Off the Map". Yhtye oli tehnyt comebackin suosionsa huipulle Fruscianten kanssa.
Californication-kiertue

Red Hot Chili Peppers aloitti keikkailun 15. toukokuuta 1999. Kiertue alkoi Yhdysvalloista. Yhtyettä pyydettiin viimeiseksi esiintyjäksi Woodstock 99:iin. Ensimmäisenä Euroopan esiintymisenä oli ilmaiskonsertti Moskovassa, 14. elokuuta 1999.
Kiertueen aikana yhtye soitti pääasiassa kappaleita albumeilta Blood Sugar Sex Magik ja Californication. Mukana oli toki myös kappaleita 80-luvulta, mutta vähemmän. Ainoa kappale albumilta One Hot Minute oli "Pea". Kiertue päättyi 14. joulukuuta 2001, Silver Laken konserttiin.
Kappaleet

"Around the World" - 3:58
"Parallel Universe" - 4:30
"Scar Tissue" - 3:37
"Otherside" - 4:15
"Get on Top" - 3:18
"Californication" - 5:29
"Easily" - 3:51
"Porcelain" - 2:43
"Emit Remmus" - 4:00
"I Like Dirt" - 2:37
"This Velvet Glove" - 3:45
"Savior" - 4:52
"Purple Stain" - 4:13
"Right on Time" - 1:52
"Road Trippin'" - 3:25
Kappaleet > B-puolet

| B-puoli | Pituus | Single |
| --- | --- | --- |
| "Gong Li" | 3:43 | Singlen "Scar Tissue" B-puoli |
| "Instrumental #1" | 2:48 | Singlen "Scar Tissue" B-puoli |
| "Teatro Jam" | 3:06 | Singlen "Around the World" B-puoli |
| "How Strong" | 4:43 | Singlen "Otherside" B-puoli |
Listasijoitukset > Albumi

| Lista | Sijoitus | Listaviikot | Myyntisaavutukset |
| --- | --- | --- | --- |
| Australia | 1 | 95 | 8x Platinaa |
| Uusi-Seelanti  | 1 | 81 | 8x Platinaa |
| Ruotsi  | 1 | 71 | 2x Platinaa |
| Norja  | 1 | 70 | Kultaa |
| Suomi  | 1 | 61 | Platinaa |
| Itävalta | 2 | 127 | Kultaa |
| Alankomaat | 2 | 114 |  |
| Saksa | 2 | 114 | 3x Kultaa |
| Ranska  | 2 | 82 |  |
| Kanada | 2 | 72 |  |
| Sveitsi  | 3 | 123 | 2x Platinaa |
| Yhdysvallat  | 3 | 101 | 5x Platinaa |
| Iso-Britannia  | 5 | 120 | 2x Platinaa |
| Belgia (Flanderi) | 6 | 72 |  |
| Italia | 7 | 29 |  |
| Belgia (Vallonia) | 13 | 59 |  |
| Espanja | 68 | 2 |  |
Listasijoitukset > Singlet

| Vuosi | Single | Listasijoitukset> Alternative Songs  | Listasijoitukset> Uusi-Seelanti  | Listasijoitukset> Hot Mainstream Rock Tracks  | Listasijoitukset> Iso-Britannia  | Listasijoitukset> Kanada  | Listasijoitukset> Australia  | Listasijoitukset> Alankomaat  | Listasijoitukset> Irlanti  | Listasijoitukset> Billboard Hot 100   | Listasijoitukset> Canadian Singles Chart  | Listasijoitukset> Italia  | Listasijoitukset> Ruotsi  | Listasijoitukset> Belgia (Flanderi)  | Listasijoitukset> Belgia (Vallonia)  | Listasijoitukset> Sveitsi  | Listasijoitukset>  | Listasijoitukset>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1999 | "Scar Tissue" | 1 | 3 | 1 | 15 | 1 | 15 | 38 | 16 | 9 | 4 | — | — | — | — | — |  |  |
| 1999 | "Around the World" | 7 | 35 | 16 | 35 | 18 | 49 | 69 | — | — | — | — | — | — | — | — |  |  |
| 2000 | "Otherside" | 1 | 5 | 2 | 33 | 1 | 31 | 24 | — | 14 | 32 | 17 | 19 | — | — | 65 |  |  |
| 2000 | "Californication" | 1 | 8 | 1 | 16 | 1 | 44 | 41 | 24 | 69 | 59 | 19 | 37 | 6 | 9 | — |  |  |
| 2000 | "Parallel Universe | 37 |  | — |  | — |  |  |  | — | — |  |  |  |  |  |  |  |
| 2000 | "Road Trippin'" |  | 44 |  | 30 | — | — | 80 | 27 |  | — | — | — | — | — | 91 |  |  |
Kokoonpano > Yhtye

Anthony Kiedis - laulu
Michael "Flea" Balzary - basso, taustalaulu
John Frusciante - kitara, taustalaulu
Chad Smith - rummut, lyömäsoittimet
Kokoonpano > Muut

Greg Kurstin - koskettimet
Rick Rubin - tuottaja
Jim Scott - suunnittelu ja miksaus
Emmerich Kálmán

Emmerich Kálmán
Emmerich Kálmán (myös Imre Kálmán, 24. lokakuuta 1882 Siófok – 30. lokakuuta 1953 Pariisi) oli unkarilainen säveltäjä.
Kálmán syntyi Siófokissa juutalaiseen perheeseen. Hän haaveili konserttipianistin urasta, mutta tämän esti varhain puhjennut artriitti. Hän päätyi opiskelemaan musiikin teoriaa ja sävellystä Franz Liszt -musiikkiakatemiaan Budapestiin.
Kálmán oli tuottelias operettisäveltäjä. Hän asettui Wieniin, jossa hän työskenteli vuoteen 1938. Saksan miehítettyä Itävallan Kálmán siirtyi Pariisiin. Hän pakeni toisen maailmansodan aikaisesta Euroopasta ja sai Yhdysvaltain kansalaisuuden vuonna 1942. Hän palasi Eurooppaan vuonna 1949 ja kuoli Pariisissa 71-vuotiaana. Kálmánia pidetään Franz Lehárin ohella ns. wieniläisen valssioperetin etevimpänä edustajana.
Operetteja

Tatárjárás/Ein Herbstmanöver (Syysmanööverit) (1909)
Der Zigeunerprimas (Viulukuningas) (1912)
Die Czárdásfürstin (Mustalaisruhtinatar) (1915)
Die Faschingsfee (Karnevaalikuningatar) (1917)
Das Hollandweibchen (Hollantilaistyttö) (1919)
Die Bajadere (Bajadeeri) (1921)
Gräfin Mariza (Kreivitär Mariza) (1924)
Die Zirkusprinzessin (Sirkusprinsessa) (1926)
Die Herzogin von Chicago (Chicagon herttuatar) (1928)
Das Veilchen von Montmartre (Montmartren orvokki) (1930)
Der Teufelsreiter (Paholaisratsastaja) (1932)
Marinka (1945)
Arizona Lady (1954; Kálmánin pojan Charles Kálmánin täydentämä)
Eric Kennington

Eric Kennington R.A. (1888-1960)  William Rothenstein
Eric Kennington, 1915, The Kensingtons at Laventie.
Eric Kennington (1888-1960) oli brittiläinen taidemaalari ja kuvanveistäjä. Hän oli virallinen sotataiteilija sekä ensimmäisessä maailmansodassa (1916-1919) että toisessa maailmansodassa (1940-1945). Vuonna 1920 hän matkusti Arabiaan kuvittaakseen T. E. Lawrence teoksen Seven Pillars of Wisdom.
Kennington osallistui ensimmäiseen maailmansotaan 13. pataljoonassa, The London Regiment, lempinimeltään ‘The Kensingtons’, vuodesta 1914 kesäkuuhun 1915. Hän haavoittui ja joutui palaamaan siviiliin. Hän maalasi tovereilleen kunnianosoituksena suuren teoksen lasilevyn takapuolelle, Kensingtons at Laventie.
Aiheesta muualla

Kuvia tai muita tiedostoja aiheesta Eric Kennington Wikimedia Commonsissa
Erdni Ombadykov

| Erdni Ombadykov |
| --- | --- |
 Ombadykov vuonna 2011
Henkilötiedot
Syntynyt: 27. lokakuuta 1972 (ikä 51) Philadelphia, Pennsylvania, Yhdysvallat
Kansalaisuus:  yhdysvaltalainen
Ammatti:  buddhalainen opettaja
Arvonimi: tulku, rinpoche
Titteli:  lama
Erdni Ombadykov (s. 27. lokakuuta 1972), tai Telo tulku rinpoche, on yhdysvaltalainen tiibetinbuddhalainen munkki ja kalmukkien hengellinen johtaja.
Tausta ja yksityiselämä

Ombadykov syntyi vuonna 1972 philadelphialaiseen työläisperheeseen. Perhe oli taustaltaan etnisesti kalmukilainen ja uskonnoltaan buddhalainen. Vaikka Ombadykovin vanhemmat olivat buddhalaisia, he eivät olleet kovinkaan uskonnollisia, minkä johdosta Erdnin valtaisa kiinnostus buddhalaisuutta kohtaan hämmästytti vanhempia.
Vuodesta 1995 lähtien Ombadykov on ollut naimisissa, ja parilla on yksi lapsi. Hän asuu osan vuodesta Elistassa Kalmukiassa sukulaistensa luona toimiessaan lamana ja osan vuodesta perheensä kanssa Coloradossa.
Munkkina

Ollessaan 7-vuotias Ombadykov tapasi dalai-laman, joka oli vierailemassa paikallisessa temppelissä. Tämän seurauksena Ombadykov kutsuttiin muuttamaan Intiaan opiskelemaan buddhalaisuutta. Tuolloin dalai-lama tunnisti Ombadykovin uudelleensyntyneeksi Tilopaksi, joka oli buddhalainen pyhimys. Näin ollen Ombadykov on siis tulku, ja hän otti käyttöön nimen Telo rinpoche. 20-vuotiaana, vuonna 1992, Ombadykov matkusti dalai-laman kanssa Kalmukiaan, jossa ei ollut toiminnassa yhtään temppeliä tai uskonnollista johtajaa. Samana vuonna Dalai-lama valtuutti Telo rinpochen toimimaan Kalmukian buddhalaisten hengellisenä johtajana Shaddin lamana.
Ombadykov luopui munkinlupauksestaan vuonna 1995, koska katsoi vastuun koko Kalmukian buddhalaisuudesta liian suureksi yhdelle miehelle. Hän palasi hengellisen johtajan rooliin myöhemmin, mutta ei voi perhesyistä toimia enää täysivaltaisena munkkina (luostarisäännöt kieltävät munkkeja avioitumasta). Telo rinpoche on kuitenkin ollut aikeissa kouluttaa itselleen seuraajan ja on auttanut paikallisia munkeiksi pyrkiviä miehiä pääsemään koulutettaviksi Intiaan.
Ombadykov on kuvannut buddhalaisuutta "realistiseksi" ja "pragmaattiseksi" tavaksi hahmottaa maailmaa, niin uskontona kuin filosofianakin.
Helmikuussa 2022 Ombadykov pakeni Venäjältä. Taustalla oli yhdysvaltalaisen koripalloilijan Brittney Grinerin pidättämiseen ja tuomitsemiseen yhdeksäksi vuodeksi vankeuteen. Ombadykov on vain Yhdysvaltain kansalainen, ja hän oli pyrkinyt hakemaan myös Venäjän kansalaisuutta mutta päätyi pakenemaan Mongoliaan, joka alkoi toivottaa tervetulleeksi Venäjältä paenneita siviilejä osittaisen liikekannallepanon alettua syksyllä. Ombadykovista tuli myös ensimmäinen Venäjän uskonnollinen johtaja, joka vastusti julkisesti Venäjän hyökkäystä Ukrainaan. Ombadykov on myös puolustanut Ukrainaan sanomalla "se [Ukraina] puolustaa valtiotaan, maitaan, totuuttaan, perustuslakiaan ja kansalaisiaan". Tammikuussa 2023 Venäjän viranomaiset julistivat Ombadykovin ulkomaalaiseksi agentiksi, minkä johdosta hän erosi virastaan kalmukkien hengellisenä johtajana.
Kunnianosoituksia

Urotyön mitali (Tuva, 2012)
Ernst Gråsten

| Ernst Gråsten |
| --- | --- |
 Ernst Gråsten
Suomen valtiovarainministeri
 Cajanderin I hallitus 2.6.1922–14.11.1922  
Edeltäjä:  Risto Ryti (I)
Seuraaja:  Risto Ryti (II)
Henkilötiedot
Syntynyt: 8. huhtikuuta 1865 Suistamo
Kuollut: 5. lokakuuta 1942 (77 vuotta) Helsinki
Ernst Gråsten (8. huhtikuuta 1865 Suistamo – 5. lokakuuta 1942 Helsinki) oli suomalainen pankinjohtaja ja lakitieteen kandidaatti. Hän oli Suomen Pankin johtokunnan jäsen vuosina 1919–1930.
Gråstenin vanhemmat olivat nimismies Mikael Konstantin Gråsten ja Lovisa Broms.
Ylioppilaaksi Gråsten pääsi vuonna 1882. Hän valmistui filosofian kandidaatiksi 1886 ja luki myöhemmin lakia valmistuen molempien oikeuksien kandidaatiksi vuonna 1902. Gråsten työskenteli kieltenopettajana ja lehtimiehenä vuodet 1886–1900. Asianajajana hän toimi Viipurissa 1903–1906 ja ministerivaltiosihteerinviraston virkamiehenä 1906–1913 sekä myöhemmin vuonna 1917. Tämän jälkeen Gråsten siirtyi Suomen Pankin johtokunnan jäseneksi vuonna 1919.
Gråsten oli valtiovarainministerinä A. K. Cajanderin ensimmäisessä hallituksessa. Hän toimi tehtävässä ammattiministerinä.
Tekstiilitaiteilija Viola Gråsten oli Ernst Gråstenin adoptiotytär ja hänen siskonsa tytärpuoli.
Aiheesta muualla

Ernst Gråsten Suomen ministerit. Valtioneuvosto.
Ernst Gråsten. Ylioppilasmatrikkeli 1853–1899. Helsingin yliopiston verkkojulkaisu.
| 0 | 1 | 2 |
| --- | --- | --- |
| Edeltäjä: Risto Ryti | Suomen valtiovarainministeri 1922 | Seuraaja: Risto Ryti |